
ZAPISNIK
s 31. sjednice Vijeća Mjesnog odbora Vidovec
održane u utorak, 19. prosinca
u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar


Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 30. sjednice Vijeća održane četvrtak, 23. studenog 2023. u 19,00 sati na temelju glasanja većine prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 31. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Plan MKA MO Vidovec za 2024. godinu
2. Financijski plan MO Vidovec za 2024. godinu
3. Tekuća problematika
4. Pitanja, prijedlozi i obavijesti


Ad. 1.	Plan MKA MO Vidovec za 2024. godinu

Predsjednik izvještava da je razgovarao sa stručnom službom GČ Podsljeme o ovoj točki te su ga izvijestili da se donosi samo asfalterski program za 2024.g.
Za asfalterski program na području MO Vidovec predviđeno je 25.00,00 eura.
Vijeće jednoglasno donosi sljedeći asfalterski program:
1. Asfaltiranje odvojka u ulici Markuševečki Popovec kod kbr. 72
2. Asfaltiranje odvojka ulice Markuševečki Popovec uz retenciju Vidovec

Plan ostalih akcija donijet će se na jednoj od sljedećih sjednica. 
U raspravi sudjeluju svi vijećnici. 



Ad. 2.	Financijski plan MO Vidovec za 2024. godinu

Predloženi plan je jednoglasno prihvaćen.



Ad.3 Tekuća problematika

Predsjednik izvještava da je za 20. prosinca planirana primopredaja radova na igralištu PŠ Vidovec. Nastavljaju se radovi na izgradnji dječjeg igralištu u Jambrešićima. Zahtjevi s prošle sjednice nisu izvršeni.

Vijećnica Hukman traži obrazloženje vezano za ruševinu u ulici Motiki koja prijeti urušavanjem.
Predsjednik odgovora da daljnje akcije po tom pitanju nisu u ingerenciji MO Vidovec. Mjesni odbor je, na zahtjev građana, o tome obavijestio komunalnog redara i samim time izvršio svoju obavezu. Komunalno redarstvo je kasnije izvijestilo o daljnjim radnjama koje su prezentirane vijećnicima na zadnjoj sjednici.


Ad.4. Pitanja prijedlozi i obavijesti

Traži se sanacija ceste u ulici Vidovec, kod k.br. 329.
Radi se o privatnom prekopu ceste te se predsjednik obavezuje da će razgovarati s obližnjim mještanima koji su radnju izvršili te će nekako riješiti problem.



Sjednica završava u 20.40 sati.

KLASA: 024-08/23-003/2543
URBROJ: 251-13-11-2/003-23-2
Zagreb, 19. prosinca 2023.


Zapisnik obradila: Mirela Gašpert Bertić



Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić

